CELEX: 32021D2074
Language: lv
Date: 2021-11-25 00:00:00
Title: Padomes Lēmums (KĀDP) 2021/2074 (2021. gada 25. novembris), ar kuru groza Lēmumu (KĀDP) 2017/2370, ar ko atbalsta Hāgas rīcības kodeksu un ballistisko raķešu neizplatīšanu, īstenojot ES Stratēģiju masu iznīcināšanas ieroču izplatīšanas novēršanai

26.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 421/70
               
            
         PADOMES LĒMUMS (KĀDP) 2021/2074
         (2021. gada 25. novembris),
         ar kuru groza Lēmumu (KĀDP) 2017/2370, ar ko atbalsta Hāgas rīcības kodeksu un ballistisko raķešu neizplatīšanu, īstenojot ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 18. decembrī pieņēma Lēmumu (KĀDP) 2017/2370 (1), uzticot konkrētu projektu tehnisko īstenošanu Fondation pour la recherche stratégique (FRS).
                  
               
                     (2)
                  
                  
                     Saskaņā ar Lēmuma (KĀDP) 2017/2370 3. panta 3. punktu dotāciju nolīgums ar FRS tika parakstīts 2017. gada 21. decembrī. Dotāciju nolīguma termiņam bija jābeidzas 2020. gada 21. decembrī.
                  
               
                     (3)
                  
                  
                     
                        FRS2020. gada 26. maijā lūdza pagarināt Lēmuma (KĀDP) 2017/2370 īstenošanas laikposmu līdz 2021. gada 20. decembrim. Pieprasītais pagarinājums bija saistīts ar Covid-19 pandēmiju un it īpaši vairāku minētā lēmuma 1. pantā norādīto darbību atlikšanu, un mērķa valstu valsts pārvaldes iestāžu nevēlēšanos apspriest šādu darbību rīkošanu, ņemot vērā neskaidrības gaisotni minētās pandēmijas dēļ.
                  
               
                     (4)
                  
                  
                     Padome 2020. gada 20. jūlijā pieņēma Lēmumu (KĀDP) 2020/1066 (2), ar kuru grozīja Lēmumu (KĀDP) 2017/2370, pagarinot tā darbības termiņa beigu datumu līdz 2021. gada 20. decembrim.
                  
               
                     (5)
                  
                  
                     
                        FRS2021. gada 27. septembrī lūdza papildu pagarinājumu Lēmumam (KĀDP) 2017/2370, ņemot vērā Covid-19 pandēmijas situācijas turpināšanos un ar to saistīto ceļošanas ierobežojumu ietekmi uz tā plānotajiem pasākumiem, lūdzot 13 mēnešu papildus pagarinājumu līdz 2023. gada 21. janvārim.
                  
               
                     (6)
                  
                  
                     Lēmuma (KĀDP) 2017/2370 1. pantā minēto darbību turpināšanai nav nekādas ietekmes attiecībā uz finanšu resursiem līdz 2023. gada 21. janvārim.
                  
               
                     (7)
                  
                  
                     Tādēļ būtu attiecīgi jāgroza Lēmums (KĀDP) 2017/2370,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2017/2370 5. panta 2. punktu aizstāj ar šādu:
            
               
                  “2.   Šis lēmums zaudē spēku 2023. gada 21. janvārī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 25. novembrī
            
               
                  Padomes vārdā –
               
               
                  priekšsēdētājs
               
               Z. POČIVALŠEK
            
         
         
            (1)  Padomes Lēmums (KĀDP) 2017/2370 (2017. gada 18. decembris), ar ko atbalsta Hāgas rīcības kodeksu un ballistisko raķešu neizplatīšanu, īstenojot ES Stratēģiju masu iznīcināšanas ieroču izplatīšanas novēršanai (OV L 337, 19.12.2017., 28. lpp.).
         
            (2)  Padomes Lēmums (KĀDP) 2020/1066 (2020. gada 20. jūlijs), ar kuru groza Lēmumu (KĀDP) 2017/2370, ar ko atbalsta Hāgas rīcības kodeksu un ballistisko raķešu neizplatīšanu, īstenojot ES Stratēģiju masu iznīcināšanas ieroču izplatīšanas novēršanai (OV L 234 I, 21.7.2020., 1. lpp.).